Document ID: /roh_data/filtered/fineweb-2-filterrobots_roh.jsonl.gz/72721

Salter Gion Berchter habitava el vitg Mustér, en casa presentamein da vieua Sus. Agosti. Quella casa udeva dad in temps alla claustra e probablamein ha avat Christian de Castelberg giu baghegiau ella 1582. La numnada casa ei stada dis ed onns la casa cumin ed ei senza dubi la pli veglia e la pli interessanta casa el vitg Mustér. Tier il barschament dils Franzos da 1799 ein ils mirs ed arviuls dalla casa restai intacts. Ins ha turnau a baghiar ora ella silsuenter e duvrau vinavon sco casa da cumin.[1] Tschalers cun arviul, per part senza finiastra, formavan la perschun. Ordado sil mir dadens dalla casa fuva nudau en il bratsch cumin, nua che tut saveva s'orientar sur l'ufficiala, gesta mesira.
Gion Berchter ei staus varga 40 onns salter da cumin e sco tal era ustier da cumin. "Dis hauss ist vil iahren dass Raadhauss gewesen, er aber gar vil iahren der Gemeindt Wirt gewesen, dess wegen alss der Landtman Hans de Florin 1629 hat lassen sein haab, und guoth in die scussion einethuohn, hatt er für seine unköstüngen gehabt, durch die H. dess Raadss 12 silberne vergulte underschidliche geschir überkhomen."[2]
Era sur igl exteriur da salter Gion vegn ei raquintau e con devozius el fuvi en ses vegls dis e co era cruschs seigi stau sia sort. "Er ... war gross, hatte graue Haar, rothess angesicht, flegte alle morgen bey dem brunen zu waschen, obschon Winter ware, er war andechtig gegen die armen seelen in fegfeür, darum als er alt ware hatte er stetss den rosenkranz bey der Offen in der handt."
"Er hat gesagt dass sein Grossvatter seye 101 iahr alt gewesst. Er aber ist 93 iahr alt worden, und starbe 1671 den 22 Juny ums 6 und 7 uhr vormitag".[3] "Diser hat müessen auch vil leiden da LandAman Florin Jagmet, und Nicolaus Landrichter Mayssen überhandleten.[4]
♣
Suenter haver dau ina survesta generala sur las relaziuns religius-politicas dalla Cadi immediat avon il cumin da 1656, sco era sur il decuors da quel; suenter haver fatg enconuschent il lectur cun las principalas persunalitads da quei moviment e cun la derivonza da mistral Giachen Berchter, schein nus suandar igl exact